钦定古今图书集成/明伦汇编/氏族典/第242卷 > 张昭允
## 钦定古今图书集成/明伦汇编/氏族典/第242卷 > 张昭允

按《宋史张昭允传》：“昭允字仲孚，卫州人。以父秉荫，试
大理评事，潘美妻以女，奏换右班殿直。以久次迁通
事舍人。端拱初，契丹内扰，命为雄州监军，进西上阁
门副使，免官。俄起为河西马步军钤辖，屯石州。会讨
李继迁、王超，深入数百里，逾白池，道阻粮绝，昭允所
部援之，戎人大败。真宗即位，以昭允章怀皇后姊婿”，
颇被亲信。咸平二年，命为镇、定、高阳关行营马步都
钤辖。时傅潜为都部署，畏懦，昭允屡劝其出兵，潜按
兵不动。潜既得罪，昭允亦削夺官爵，长流道州。景德
二年，起为楚国团练副使。大中祥符元年卒。